НАРОДНО ЧИТАЛИЩЕ „МИХАИЛ ДОНЕВ -1903“ С.ЛИЛЯК,ОБЩИНА ТЪРГОВИЩЕ,ул.“Георги Димитров“№50, [chitalishtelilak@abv.bg](mailto:chitalishtelilak@abv.bg)

**ОТЧЕТ**

**ЗА ДЕЙНОСТТА НА НЧ“МИХАИЛ ДОНЕВ-1903“ С.ЛИЛЯК ПРЕЗ**

**2022година**

През отчетния период читалищната дейност има за цел обединяване на усилията за развитие и утвърждаване на читалището като важна обществена институция, градяща културната идентичност на местната общност. Настоятелството работи през 2022г. за създаване на условия за превръщането на институцията в информационно-образователен център,  утвърждаващ  ценностите на гражданското общество.

**1**.**Състояние на читалището:**

На територията на с.Лиляк функционира само едно читалище НЧ „Михаил Донев -1903“, няма друг културен институт.

- Читалището има добра материална база, която непрекъснато се поддържа и през настоящата година бяха направени са направени двачастични ремонти: на покрива - демонтаж на стара корозирала ламарина и монтаж на нова такава на централна югозападна част на покрива; изтръгване на блажна боя, ошкуване на стените, боядисване с фасаген на част от библиотека и голямата зала на втория етаж, подмяна на водосточни тръби на западната фасада и други строително монтажни дейности. Читалището като единствен културен институт е с изключително значение за укрепване, популяризиране и развитие на българската идентичност, традиционна култура и духовни ценности.

2.Външната среда осигурява следните възможности:Културно-етническо разнообразие - българи, турци и роми.

* Партньори:

- Община Търговище, НПО Търговище, Защитено жилище с. Лиляк, Клуб на инвалидите гр. Търговище, Читалища в общината, ЦДГ с. Лиляк, ОУ “Христо Ботев“ с. Лиляк, Пенсионерски клуб: „Люляк“ с.Лиляк, Пенсионерски клуб „Здравец“ с.Здравец, бизнес партньори: РПК с.Лиляк, ЕТ “Албена“-СД1 с. Лиляк.

**2.1**.**Силни страни на вътрешната среда**:

- щатен персонал - 2,5 щатни бройки, обезпечаващ читалищната дейност,

- кадрови ресурс с дългогодишен стаж в сферата на библиотечната и читалищни дейности, с квалификация и висше образование, магистърска степен,

- собствена материална база,

- наличие на компютри – четири за потребители, две за служебно ползване, лаптоп, офис техника-ксерокс 3 в 1, ламинатор и сейф за съхранение на документи с лични данни.

- наличие на библиотека в читалището, читалня, Интернет,

- доброволци, партньори

**2.2**.**Слаби страни:**

**а/** Липсва достатъчен финансов ресурс за :

- поддръжка на сградата.

- закупуване на нова компютърна конфигурация.

**б**/ Застаряващо е местно население, младите основно живеят в друго населено място или държава.

**II.** **Библиотечната дейност беше подчинена на следните**

* **Целите**:1.Подпомагане на културното, образователното и просветно развитие на населението място.
* 2.Предлагане на равен и бърз  достъп до най-необходимата на гражданите информация и разширяване на предлаганите услуги. 3.Много мероприятия се проведоха по повод на кръгли годишнини на известни личности**,** като: **Изложби** на книги фотоси, витрини на книги, като:“100 години от рождението на Блага Димитрова“,“Десетте български поети на ХХ век“,“Елин Пелин - художник на българското село“, “300 години от рождението на Паисий Хилендарски и 260 години от написване на „История славянобългарска“ „Фани Попова Мутафова-най високият връх постигнат от българска жена писател с историческите си романи“ Изложба на книги от Проекта „Българските библиотеки център за четене и информираност“ и др.- 15 бр.
* **Образователни** : Урок по четене на книги онлайн , търсене в Интернет, Разказ за невероятната актриса ,пресъздала много комични образи Стоянка Мутафова по случай 100 години от рождението й и др.
* **Срещи с творци**:Антония Атанасова и презентация на книгата и „Мъгла над брега“, Презентация на юбилейната стихосбирка „Сезони“ наСтанка Миланова, обсъждане на книгата: „Как да живеем здрави“ от Кирил Смилков.
* **Чествания и годишнини на писатели и творци:** Литературна вечер „ Радой Ралин -сатирикът известен с творчеството, изтъкващо ценностите на свободата“- по случай 100 години от рождението на Радой Ралин; Литературно четене на подбрани приказки от сборника „Златната книга на приказките“; Колективно четене „Ян Бибиян“ от Елин Пелин; Колективно четене на „Пипи дългото чорапче“ от Астрид Ан Емилия Лингренд; Онлайн: Драматизация на Приказки от Ангел Каралийчев“ - 200г. от рождение му; Онлайн разказ „Злословието и клеветата нямаше да имат такава сила, ако глупостта не им проправяше път“ - 220 г. Александър Дюма – баща и др.;
* 2.Работа за всестранното библиотечно, библиографско и информационно осигуряване и предоставения публичен достъп до Интернет.,като за това се извършваха Интернет:
* справки за работа, сметки;
* копиране, разпечатка, сканиране;
* Социални мрежи
* Имейли, музикални сайтове ЮТУБ и др.

По този начин се работеше за утвърждаване на библиотеката в информационно-образователен център за хората в различни възрасти и от различни етноси.

**Основните** **Задачи през годината 2022г. бяха**:

1.Формиране на библиотеката като място за общуване, контакти, успешни социални практики. Повишаване ролята на библиотеката за социалната и и културна интеграция на различните социални общности, включително такъв в риск, неравностойно положение, етнически групи-роми.

2.Утвърждаване на библиотеката сред професионалните среди и местната общност като необходима институция за разпространение на знания, създадена и развивана в полза на обществото.Събиране, разкриване и съхраняване на българската книжовност, на световната мисъл и култура.

**В работата на библиотеката Действията бяха**:

1.Привличане на нови читатели, като през 2022г. са 292 читателите, библиотечният фонд наброява 13 185 тома.Увеличават се библиотечните колекции и са набавени през отчетната година 250 т. , от тях закупени са 126т. нови книги и дарени са 124т. Посещенията в библиотеката, което включва и читалня, компютри са 4068 посещения. Голямо неудобство е за нас че нашето работното време на библиотеката съвпада с работното време на ОУ“Христо Ботев“ с. Лиляк. Децата и без това не са много четящи и много добре ще да е да им се създадат възможности да посещават библиотеката.

2.Читалищната библиотека взема активно участие в проекти за развитие на отделни библиотечни дейности пред фондове, фондации, програми и др.Участвахме в проект на МК гр.София „Българските библиотеки център за четене и информираност“ 2022г., спечелихме го и от проекта набавихме 93 тома нови книги.

3.Сътрудничество с други библиотеки: РБ “Петър Стъпов“ гр.Търговище и Читалищни библиотеки в Община Търговище и с издателство Авиана Бургас също.

4.Абонаментът на библиотеката е за четири периодични издания, три вестника и едно списание, същите не се инвентират.

**III**. **Модернизиране и укрепване на читалището, като самоуправляваща се организация и превръщането й в притегателен център за млади и стари, предпоставка за оптимизиране на читалищната дейност.**

В изпълнние на по-горната задача подчинихме работата си на

основите **Цели**:

1.Разширяване на социалния обхват на читалищната дейност, в това число и с роми, хора с физически увреждания и специални видове потребности и разширяване влиянието на читалищeто върху цялата гама от обществени изяви на територията на селото,като основно мероприятията се изнесоха на мегдана при добро време - пред читалището.

2. За съхраняване и развитие на националните традиции и обичаи се поддържа и обновява Етнографската сбирка, като за същата се събират нови етнографски експонати с цел да се разшири така също се възстанови обичаят: „Бабуване“-къпане на бебе, правим го с Пенсионерски клуб с. Лиляк.

3.С цел популяризиране дейността на читалището през 2022г. се извършваше чрез рекламни дейности и покани на обществено достъпни места и в профила на читалището във Фейсбук.

**В изпълнение на Задачите на любителско творческа дейност**:

1.В работата си извършихме Координация и партньорство във взаимоотношенията и дейностите между читалище, общественост, власт и партньори.

**Действия**:

1.В търсене на нови партньори и съмишленици настоятелството продължи работата си с : кметство, ОУ “Хр.Ботев“, Защитено жилище с.Лиляк, ЦДГ, местен бизнес, РБ “Петър Стъпов“ гр. Търговище, РЕКИЦ – читалища, НСО, Пенсионерски клубове с. Здравец и с.Лиляк, Клуб на инвалидите гр. Търговище.

2.Организирахме културни празници от читалището на селско ниво,на площада: така например Празник за Еньовден, Кулинарна изложба „Сготви с бира“/средствата от продадените кулинарни изделия останаха за читалището и разбира се Храмовият празник на църковен храм“ Света троица“ с. Лиляк, където имаше над 100 човека посещаемост.

3. Осъвременяване на читалищните дейности и услуги, чрез обучение на подрастващото поколение в съответствие на новите обществени реалности и възпитание на децата в духа на демократичните принципи на гражданското общество.

Читалището е храм, запазил цялата красота и достойнство на нашия народ.Място, където ще израстват като личности, като индивиди. Това е единствената културна институция, която работи в полза за жителите на с.Лиляк.

**Във тази връзка допринесохме за** :

1.Развитие на читалището, като местен обществен център с културно-просветна, информационна, социална и гражданска функции.

2.Превръщане на Читалището в съвременен ефективен център, предлагащ удовлетворяване всички потребности и интереси, свързани с духовното и културно израстване на населението, с приобщаването им към световното културно наследство и глобалното информационно общество.

3.Съхраняване на обичаите и традициите на българина, които са символ на вековна мъдрост, за целта се поддържа моста между миналото, настоящето и бъдещето, като традицията Лазаруване, Бабинден - Ритуал за къпане на бебе и постоянно поддържаната Етнографска сбирка, за която се събират още експонати от раклата на баба и други.

4. Разширяване  на художествено - творческото направление, чрез: литература, изобразително изкуство и участие на любителски колективи ЖФГ и ДФГ „Лиляче“ в различни общински и национални фестивали, конкурси и прегледи като: фолклорни фестивали, пленери. Вокалната ни изпълнителка Кристина Кънчева има 24 международни участия и 24 награди от първо, второ, трето място и дипломи. Националните участия са 9, като 3 са за рисунка и 6 за песен. регионални, общински са 7. Всичко от 40 участия имаме награди са 33.

5.С цел повишаване ролята на читалището като местна институция с обществени функции се поддържаше културното равнище на общността с различни изяви – професионални и любителски.Клубът „Млад художник“ участва в онлайн конкурси и реални изяви на читалището. Организирахме и Национален онлайн конкурс „Весела Коледа“ в него участваха деца и младежи от цялата страна.Имаме спечелена награда-първо място за Кристина Кънчева от клуб „Млад художник“ към читалището. Клубът „Млад приятел на книгата“ организира колективни, често индивидуални четения и онлайн представя приказки, за миналата година представени са: Български народни приказки. ЖФГ и ДФГ участваха в месните културни мероприятия, а индивидуалните изпълнители на модерни песни се включиха в регионални,национални и международни конкурси и фестивали. националните са 9, като 3 са за рисунка и регионални, общински са 7. За 40 участия наградите са 33.

**Задачи**:1.Отчитане и коригиране влиянието на отрицателното въздействие на социалната среда чрез конкретни дейности: здравни лектории, беседи и разговори по теми, вълнуващи подрастващите и богословски теми за възрастните. За целта проведохме онлайн дискусия“Книгите без които не можех да израсна“,викторината „Бележити дати в живота на Васил Левски“с втори клас.

2.Продължаване на създадената традиция за организиране на дарителска кампания с цел развиване и обогатяване на модерна материално-техническа база.Организирани бяха благотворителни Базар-изложби “Направи добро!“ с цел набиране на средства и културни изяви с цел набавяне на парични средства за читалището.

3.Откриване на заложбите на всяко дете и възрастен с цел насочване на развитието му в област, в която ще изявяват най-добре своя потенциал.Стимулиране и подпомагане на новооткритите таланти.

4. С цел повишаване на квалификацията и уменията на кадрите в читалището за работа в съвременните условия, същите участват в месечни сбирки и обучения.Читалищния секретар участва в обучение в национален мащаб за секретари и получи сертификат за това.

**IV. Поддържане на материалната база на читалището**

1.Читалищното настоятелство през изтеклата 2022г. поддържа наличната материална база, като извърши два частични ремонти, които описах в решенията на настоятелството за ремонтните дейности 2.Поради не достатъчен финансов ресурс не се закупи и внедри компютърна техника, не закупихме поне един компютър, закупихме само лаптоп от втора употреба за онагледяване на културните изяви.

3.Затова пък се изгради неотложната охранителна система за видеонаблюдение на читалището с четири камери, на стойност почти 2000,00лева. По този начин се надяваме да престанат да се чупят прозорци, да не се краде и да се опази читалищната сграда като цяло. Закупиха се ламинатор за нуждите на читалището,тонколона /преносим усилвател/ с два микрофона и лаптоп Леново У 520-втора употреба за онагледяване на културните изяви на читалището . Липсва ни прожекционен екран и тая година се надявам да си набавим.

4.Читалището участва в проекти самостоятелно или с партньори , с цел набавяне на нова литература и в помощ на оборудването на читалищната сграда.Спечелихме проекта „Библиотеката –център за четене и информираност“,2022г. на МК гр. София.

**V. Организационна дейност**

1. Читалищното настоятелство има 13 заседания през 2022г. , обсъждани въпроси са за: Материали за отчетно-изборно събрание , Финансов отчет, ГФО и други финансови и организационни въпроси, въпроси свързани с културни мероприятия. Разгледани са въпроси за обзавеждане и закупуване на ламинатор за нуждите на читалището,тонколона /преносим усилвател/ с два микрофона и закупуване на лаптоп за културните мероприятия, , определяне срок за съхранение на периодичните издания и частичен ремонт на централна част на покрива - демонтаж и монтаж на нова ламарина и отстраняване на видимите лекета от старите течове, боядисване с латекс част от библиотеката коридора и голяма зала на втория етаж.

**VI**. Ето културните прояви през 2022г. организирани и проведени по Годишния културен календар. :

ЯНУАРИ

02.01. „100 години от рождението на талантливата българската поетеса Блага Димитрова“ - витрина на книги.

12.01. Изложба на гоблени „ С въображение и любов към изкуството“.

14.01. „400 години от рождението на Жан Батист Молиер, френски драматург, един от най-големите комедиографи на света, режисьор и актьор, роден на 15.01.1622г.“ –Изложба на фотоси на информационното табло.

21.01. Пресъздаване на обичая „Бабуване“, съвместно с Пенсионерски клуб „Люляк“.

ФЕВРУАРИ

02.02. Разказ за невероятната актриса, пресъздала много комични образи Стоянка Мутафова“, по случай 100 години от рождението й - 02.02.1922г.“-онлайн в профила на читалището.

07.02.“В обичащото се сърце се крие най-голямата мъдрост в детско-юношеските романи на великият английски писател Чарлз Дикенз“, по повод 210г.от рождението му/07.02.1812г/- витрина на книги.

21.02.“Смехът е слънцето, което пропъжда зимата от лицето на човека-Най красивите и проницателни мисли на френския поет, писател и драматург Виктор Юго“, по повод на 220г. от рождението му /26.02.1802/-Изложба на фотоси във фоайето на втори етаж.

МАРТ  
01.03.Първи март-Баба Марта, връзване на мартенички на децата от ОУ“Христо Ботев“ с.Лиляк,на хората в магазините, в пощата и площада.

01.03. Изложба на ръчно изработени мартеници „Мартеничките , светъл знак на идващата пролет“.-не е планирано в месечния план.

04.03.Изложба на платени изделия “От сръчните ръце на мама“.В изложбата бяха включени плетени изделия на една и две куки.-мероприятието не планирано в годишния план.

07.03. Поздравителен концерт за жените „Гордост е да си жена“, по случай 8 март-Международен ден на жените от читалищни самодейни състави ЖФГ, вокални изпълнители.

21.03.“Десетте български поети на ХХ век, които не трябва да забравяме“-Витрина на фотоси, по случай Световния ден на поезията.

22.03.Изложба на рисунки“Пролетни картини“ на деца до 14 години и младежи до 35 години.-не е планирано в годишния план.

АПРИЛ

02.04.“Детската книга-път към бъдещето“,витрина на популярни детски книги по случай Международния ден на детската книга.

08.04. Празник на ромите: викторина и музикални поздрави, по случай Международния ден на ромите.

11.04. Маратон на четенето-виртуално включване с приказки на руските народи.

16.04. Лазаруване с групата девойки, лазарки из селото, пяха лазарски песни и благославят за здраве и бирикет.

21.04. Работилница за боядисване на яйца, събрани от лазарките.

20.04. Литературна вечер“Радой Ралин-сатирикът известен с творчество, изтъкващо ценностите на свободата /23.04.1922/“-по случай 100г.от рождението на писателя.

МАЙ

11.05. “Библиотеките са разума и душата на обществото, а библиотекарите са разума и душата на библиотеката“ витрина на книги и виртуален поздрав за професионалния празник на библиотекарите.

20.05. Юбилейна изложба “ С любов към природата“ на местната художничката Станка Миланова /маслени и акрилни бои/, по случай 80г. от рождението й.

23.05. Съвместен концерт на читалищни и училищни състави по повод на 24 май -  „Ден на светите братя Кирил и Методий, на българската азбука, просвета и култура и на славянската книжовност”.

ЮНИ

01.06. „Децата са цветята на планетата Земя, да ги пазим!“- витрина на Информационното табло с фотоси, снимки.

04.06. Презентация на книгата „Мъгла над брега:Роман“ ,2021г.на Антония Симеонова Атанасова.Много емоционална среща и с членове на Пенсионерския клуб.-не планирано в годишния план мероприятие.

12.06. Храмов празник на църковен храм „Света троица“с.Лиляк, света литургия, светена вода, приготвяне и раздаване н курбан- допълнено мероприятия в месечния плат

16.06. Презентация на стихосбирката „Сезони“ от местен автор Станка Миланова, юбилейна стихосбирка.

24.06. Празник за Еньовден.Викторина „Познавате ли лечебните растения и ползата от тях“ и беседа , във връзка с Еньовден.

28.06.“Съвестта е душата, а страстта- гласът на плътта“-Витрина на книги, по случай 310 г.от рождението на френския философ, писател и музиколог Жан Жак Русо /1712-1778/.

ЮЛИ

08.07. „Елин Пелин-художникът на българското село“-витрина на книги, и колективно четене на „Ян Бибиян“по случай 145 години от рождението писателя/08.07.1877/.

24.07. „Злословието и клеветата нямаше да имат такава сила, ако глупостта не им проправяше път- Александър Дюма-баща“,-онлайн разказ по повод на 220 г. от рождението на писателя/24.07.1802/.

26.07. Наркоманията е смъртта на човечеството “-витрина на Информационното табло, по повод Международния ден за борба с наркоманията.

АВГУСТ

05.08. Кулинарна изложба „Сготви с бира“ със състезателен характер- по случай 05. август Международния ден на бирата.На центъра на селото с продажба на кулинарните ястия, като всичките средства от събраните пари се дадоха на читалището.

19.08. Онлайн драматизация на приказки от Ангел Каралий-чев, по случай 220 г. от рождението му /21.08.1902/

СЕПТЕМВИ

01.09. „ Читателят получава от книгата знания и обобщение на реалността, способността да се разбере живота-Алексей Константинов Толстой“-по случай 205 години от рождението му /01.09.1817/ - витрина на книги.

02.09.“Музиката в синтез с други изкуства“-демонстрация на умения: пеене, рисуване,икебана, бродиране и други изяви на музикалната и изобразителна интелигентност на деца и възрастни“.Народна музика на живо и много вокални изпълнения.

21.09.Обсъждане на книгата „Как да живеем здравословно“ от Кирил **Смилков, по случай**

27.09. “География на туризма в България“-снимки, фотоси и текстови материали-витрина на Информационното табло, по случай международния ден на туризма 27септември.

ОКТОМВРИ

05.10. Връчване на Поздравителен адрес на учителския колектив при ОУ“Христо Ботев“с.Лиляк и онлайн музикален поздрав във Фейсбук профила на читалището и училището.

16.10.“Фани Попова Мутафова е най-високият връх постигнат от българска жена писател с историческите си романи“ –витрина на книги по случай 120 години от рождението й.

24.10 – „Невъзможно е да си представим реда в света без участието на ООН“. 24.10- Ден на ООН. –витрина на Информационното табло на втори етаж във фоайето/Фотоси, снимки и информация/.

НОЕМВРИ

01.11. Викторина “Забравените постижения на българите“/20 от хилядите достойни българи допринесли да са първи в една или друга област на науката, образованието, културата, изкуството и други/ – по повод на 01.11.-Ден на будителите.

14.11. “115-годишнина от рождението на шведската писателка, дарила на света безсмъртният образ на Пипи Дългото Чорапче - Астрид Ан Емилия Линдгрен (1907-2002)“ -витрина на Информационното табло /снимки, фотоси, информация/

21.11. Изложба на ръчни плетива “Семейството-място за обич и творчество“.

30.11. “ 355 години на Джонатан Суифт (1667-1745), който е написал „Пътешествията на Лемуел Гъливер“.- витрина на книги.

ДЕКЕМВРИ

02.12. Връчване на Поздравителен адрес и музикален поздрав за Клуб на инвалидите гр.Търговище, по случай 03 декември -Международен ден на инвалидите.

20.12. Конкурс за рисунка „Весела Коледа“/онлайн/.Получи се национален конкурс с участие на читалища, детски градини и индивидуални участници с рисунка от цялата страна.

09.12.Онлайн разказ „Легендата на българското кино Стефан Данаилов“-по случай 80 години от рождението му.

22.12. Коледно парти „Тиха нощ, свята нощ /викторина, забавни игри, късмети, много музика, похапване на постни ястия приготвени от сръчните ръце на лилякчанката.

Забележка:Читалищното Настоятелство си запази правото да допълва и допълваше прояви към месечните планове за 2022г., спазвайки предпазните мерки срещу коронавирус Covid 19

**Заключение**

Eдногодишният план на НЧ “Михаил Донев -1903“ с. Лиляк послужи за развитие на културната и информационна дейности в селото през 2022г., като се създаде нова реализация на културните читалищни мероприятия с промяна на мястото на мегдана,пред читалището, на открито и във връзка с

предпазните мерки срещу covid 19 и това създаде по - голяма възможност за отдих на стари и млади.

**Забележка**:

Уважаеми членове на Читалищното настоятелство, и на читалището. Народно читалище с.Лиляк е традиционно, самоуправляващо се българско културно-просветно сдружение, което изпълнява културно-просветни задачи. Съвременното българско читалище е не само важен център за опазване и надграждане на  самобитните и традиционни за народа ни културни ценности, но средище, което стъпва върху използването на новите технологии при създаването на дейности и събития отговарящи на потребностите особено на младите в новото технологично време, създава възможности за широк достъп до информация на хората от всички възрасти, образование и етноси.

Настоящият отчетен доклад е приет на Заседание на Настоятелството с Протокол №2 от 20.02.2023г.

**Председател:………………………**

/Румяна Иванова Иванова/